فوجا سنگھ

فوجا سنگھ (جم: 1 اپریل 1911) اک اُگھے پنجابی سکھ دوڑاک نیں۔ 2003 وچّ اوہناں نے ٹورانٹو میراتھان وچّ 92 سال دی عمر وچّ نبے سالاں توں اتے دے دوڑاک دا 5 گھنٹے 40 منٹاں دا عالمی ریکارڈ بنایا اتے لنڈن میراتھان (2003) اوہناں نے 6 گھنٹے 2 منٹاں وچّ پوری کیتی۔ اگست 2012 تکّ اوہناں نے چھ لنڈن میراتھان، دو کنیڈیائی میراتھان، نیویارک میراتھان اتے انیکاں ادھیاں-میراتھاناں وچّ حصہ لیا۔

16 اکتوبر 2011 نوں سنگھ ٹورانٹو میراتھان نوں 8 گھنٹے 11 منٹ 06 سکنٹاں وچّ پورا کرکے اوہ دنیاں دے پہلے سو سال دے بزرگ دوڑاک بنے۔ پر گنیز ورلڈ ریکارڈ نے اس نوں کتاب وچّ ایہہ کہہ کے شامل کرن توں انکار کر دتا سی کہ سنگھ اپنا جم سرٹیفکیٹ نہیں پیش کر سکے پر جویں کہ 1911 ویلے بھارت وچّ جم دے ریکارڈ نہیں رکھے جاندے سن، سنگھ اپنا بریٹش پاسپورٹ، جس ’تے اوہناں دی جم تاریخ 1 اپریل 1911 لکھی ہوئی ہے، اتے رانی الزبتھ ولوں اپنے 100ویں جم دن ’تے بھیجی ودھائی چٹھی پیش کرن وچّ کامیاب ہوئے۔

اپریل 2012 وچّ اوہناں نے پوری میراتھان نوں الوداع کہہ دتا پر اوہناں کیہا کہ اوہ ادھیاں-میراتھاناں اتے ہور چھوٹیاں دوڑاں وچّ دوڑدے رہنگے۔

 جیونی 

سنگھ دا جم 1 اپریل 1911 نوں برطانوی پنجاب وچّ جالندھر ضلعے دے بیاس پنڈ وچّ ہویا۔ پنڈ وچّ اوہ پیشے وجوں اک کسان سن اتے 1992 وچّ اپنی پتنی دی موت توں بعد اپنے پتر کول لندن آئے۔ اتھے آ کے اوہناں دا دوڑن دا شوق پھر توں جاگیا اتے اوہناں 81 سال دی عمر وچّ لنڈن میراتھن (2000) توں دوڑنا شروع کیتا۔

اوہ ان پڑھ نیں اتے پنجابی بولنی جاندے ہن پر پڑھنی اتے لکھنی نہیں۔ اسے کرکے خشونت سنگھ ولوں لکھی اپنی جیونی خود نہ پڑھ سکن دا اوہ دکھ ظاہر کردے نیں۔

حوالے

گٹھ:سکھ
گٹھ:پنجابی لوک
گٹھ:پنجابی سکھ
گٹھ:پنجابی مسلمان
گٹھ:سکھ شخصیتاں
گٹھ:جٹ
گٹھ:پنجابی شخصیتاں